'क्यूंकि सास भी कभी बहू थी’ को मिला ट्विस्ट, बंदूक चलाते हुए नजर आएंगी सास-बहुएं
Hotstar Movie Saas Bahu Aur Flamingo Trailer Released Today. डिंपल कपाड़िया, ईशा तलवार, राधिका मदन और अंगीरा धर डायरेक्टर होमी अदजानिया की वेब सीरीज ‘सास बहु और फ्लेमिंगो’ में नजर आएंगी। डिंपल कपाड़िया इस सीरीज से अपना OTT डेब्यू करने जा रही हैं
जल्द ही डिंपल कपाड़िया, ईशा तलवार, राधिका मदन और अंगीरा धर डायरेक्टर होमी अदजानिया की वेब सीरीज ‘सास बहू और फ्लेमिंगो’ में नजर आएंगी। ईशा तलवार ने सोशल मीडिया पर सीरीज का ट्रेलर शेयर किया है। ये सीरीज 5 मई को हॉटस्टार पर रिलीज होगी।
फैमिली ड्रामा में गन और खून जैसे एलिमेंट भी 
सीरीज के मेकर्स के मुताबिक इस सीरीज की कहानी एक बहुत ही स्ट्रिक्ट सास और दो भोली सी लगने वाले बहूओं की कहानी है। लेकिन, इन तीनों महिलाओं का करैक्टर काफी स्ट्रॉन्ग और पॉवरफुल है। इस फैमिली ड्रामा में गन और खून जैसे एलिमेंट भी देखने को मिलेंगे।
इस शो में पॉपुलर टीवी सीरियल ‘क्यूंकि सास भी कभी बहू थी’ को काफी ट्विस्ट किया गया है। इस बार ये महिलाएं बंदूक उठाएंगी और चलाएंगी भी।
रेगुलर सास-बहू शो से हटके है ये सीरीज 
शो का ट्रेलर ‘क्यूंकि सास भी कभी बहू थी’ की पॉपुलर ट्यून के साथ ही शुरू होता है। ट्रेलर के शुरू होते ही ऐसा लगता है कि ये रेगुलर टीवी सोप होगा लेकिन म्यूजिक के साथ ही डिंपल कपाड़िया हाथ में गन लेकर एंट्री करती हैं और फैमिली गेट टूगेदर के बीच गोली चलाती हैं।
इसके बावजूद भी राधिका मदन के चेहरे पर डर या घबराहट का एक्सप्रेशन नहीं है। इससे ये क्लियर हो जाता है कि ये सिर्फ एक फैमिली ड्रामा होने से कहीं ज्यादा है।
ईशा तलवार ने ये ट्रेलर शेयर करते हुए लिखा- चेतावनी! ये कमजोर दिल वालों के लिए नहीं है। कृपया न देखें, क्योंकि..
ये शो आम लोगों को भी खास बनाता है- डिंपल कपाड़िया
डिंपल कपाड़िया ने सीरीज के बारे में मीडिया से बात करते हुए बताया- ‘सास बहु और फ्लेमिंगो’ एक ऐसी कहानी हिया जो आम लोगों को भी खास बनाती है। ये स्ट्रोंग और पॉवरफुल महिलायों का ग्रुप है जो एक नैरेटिव सेट कर रही हैं।
ज्यादातर ये काम मेल करैक्टर्स करते हैं। लेकिन, आप मेरा यकीन मानिए इस सीरीज में आपको काफी मजेदार करैक्टर देखने को मिलेंगे।
ये शो उतना ही वाइल्ड और डेंजरस है जितना डायरेक्टर होमी अदजानिया का दिमाग और उनकी स्टोरी टेलिंग। उन्होंने अपने मन में फैमिली ड्रामा का कांसेप्ट ही बदल दिया है।